
Өңір журналистерінің алтын ұясы
Өңірімізде үш телеарна, радио, облыстық, қалалық, аудандық және бірнеше жекеменшік мерзімді басылымдар бар. Бұқаралық ақпарат құралдарын кәсіби мамандармен қамтамасыз ету жолында М.Қозыбаев атындағы Солтүстік Қазақстан уни- верситетінің сіңіріп отырған еңбегі зор. Кадр тапшылығы сезіліп, ұжымдардағы ұрпақ сабақтастығы өзекті мәселе болғаны аға буынның есінде. Осы мәселені ескерген университет бастапқыда орыс тілді, көп кешіктірмей қазақ тілді мамандарды даярлау ісін қолға алды. Биылғы оқу жылында “Журналистика” кафедрасы 25 жылдық мерейтойын атап өтуде. Осы жылдар ішінде кафедра өңірдің ғана емес, республика аумағына өзінің та- лапты да талантты түлектерін ұшырды.
Бүгінгі “Журналистика” кафедрасын негізін қалағандардың бірі - филология ғылымдарының докторы, профессор Зинаида Табакова. 1997- 1998 оқу жылында “Орыс тілі мен әдебиеті” кафедрасында жаңа мамандық ашылып, солтүстікқазақстандық талапкерлер үйден шалғайға кетпей-ақ журналистиканың қыр- сырын үйренуге мүмкіндік алды. Ал 2001 жылы қазақ тобына білім алушылар қабылдана бастады. “Қазақ тілі мен әдебиеті” кафедрасы жанынан бөлім ашуға филология ғылымының кандидаты, профессор Зарқын Тайшыбайдың сіңірген еңбегін көпшілік біледі. Көкейде жүрген мәселені іс жүзінде шешуге ұсыныс айтылғанда ол еш ойланбастан Қызылжарға қоныс аударған. Содан бергі жиырма екі жыл бойы алдынан қаншама шәкірт шықты.
Алғашқы жылдары жас тілшілердің санасына кәсіби білімді тіл мамандары сіңірді. Кейін арнайы пәндерді оқыту үшін тәжірибелі журналистер шақырыла бастады. Мәсе- лен, жергілікті майталман журналистер Бақыт Мұстафин, Зарқын Тайшыбай, Жарасбай Сүлейменов, Рахима Жұмабаева, Луиза Власова, Наталья Копылова, Сергей Кузнецов, Ерлан Тоқшылық және басқалар өз үлестерін қосты.
8 қыркүйек - халықаралық журналистердің ынтымақтастық күні. Біздің кафедра үшін бұл күн символдық сипатқа ие. Өйткені 2016 жылы “Журналистика” жеке кафедра ретінде еншісін алып шықты. Оның меңгерушісі болып филология ғылымының кандидаты, доцент Айсұлу Шайкенова тағайындалды. Осы сәттен бастап біз үшін тәуелсіз де ізденіске толы өмір басталды. Қазақ және орыстілді білікті мамандардан жаңа ұжым құрылды. Әрқайсысы - өзіндік мінезі, көзқарасы мен оқыту талабы бар кәсіби мамандар. Оның ішінде Зарқын Тайшыбай, Татьяна Морозова, Гүлгүл Төлешева, Жақып Мырзатай сыңды профессорлық- оқытушылық құрамды ерекше атап өтуге болады. Кафедра оқытушылары магистранттармен толығып, бүгінгі ұжымның құрамындағы Мария Пономаренко, Күлайхан Рахмет, Нұргүл Ахметова, Айсара Шалабаева, Гүлшара Мұхамеджан сынды оқытушылар маман даярлау ісіне жаңа леп, заманауи дағдылар енгі- зуде. Бүгінде ойы мен мақсаты бір, ынтымағы жарасқан ұжым қалыптасты.

Кафедра тарихындағы тағы бір маңызды жайт - білім беру бағдарламасының жаңартылып отыратындығы. Журналистика - бір орында тұрмайтын сала. Үнемі жаңарып, дамып, заманға сай қызмет көрсетіп отыруы тиіс. Заман талабымен бірге адымдап, оқытудың жаңа әдістері мен тәсілдерін іздеуді талап ететін мамандықтың білім беру бағдарламасы жаңартылып, 2020 жылы “РК- журналистика” мамандығы ашылды. Сонымен бірге болашақ мамандардың жұмысқа орналасу мүмкіндіктері де кеңейді. Білім алушылар РР- менеджер, жұртшылықпен байланыс жөніндегі маман, тілші және репор- тер (ТВ, радио, баспасөз), интернет- басылымның қызметкері, баспасөз хатшысы, шолушы, әдеби қызметкер және тағы басқа мамандықтар бойынша еңбек ете алады.

Кафедра журналист мамандарын даярлау барысында практикалық дағдыларға көп көңіл бөледі. Біздің талапты да талантты білім алушылар журналистік қызметті сту- денттік өмірден бастайды. 2021 жылдан бастап облыстық “Qyzуlіаг” телеарнасы арқылы әр сенбі - жексенбі сайын қазақ-орыс тілдерінде көрерменге жол тартатын жиырма минуттық “Парасат” бағдарламасы студенттердің күшімен шығарылады. Сол сияқты “Парасат" газеті жарыққа шығады. Бұл - жастар үшін кәсіптің қыр-сырын үйренуіне зор септігі тиетін тәсілдер. “Парасат” телебағдарламасы мен газеттің шығарылымдарын даярлау арқылы білім алушылар репортерлік және редакторлық шеберлікті меңгереді, камера және фотоаппаратпен жұмыс істеуге дағдыланады, беттеу мен монтаждаудың амал-тәсілдерін үйренеді, машықтанады.

Журналсит мамандығын даярлауды қолға алғаннан бері университет орыс жәңе қазақ бөлімдерін қоса алғанда 700-ден астам маман оқытып шығарды. Біздің университет түлектері өңірде ғана емес, ел аумағында сұранысқа ие. Бакалавриат түлектерінің магистратурада жоғары білім алуды жалғастыруға, ғылым- мен, практикалық қызметпен айналысуға және өз тәжірибесін жас журналистермен бөлісуге мүмкіндіктері зор. Бүгінде түлектеріміз еліміздің түкпір-түкпірі мен шетелдерде еңбек етіп, жақсы маман атанып жүр.

Студенттеріміз облыстық, республикалық сайыстарда да биік белестерден көрінуде. Былтыр Алматы қаласында студенттер мен жас ғалымдарға арналған “Журналистика баршаға: медиа және технологияның жаңа буыны” атты республикалық сайыста Мақпал Ерғалиева “Үздік телесюжет” номинациясы бойынша I дәрежелі диплом иеленсе, “Фараби әлемі” атты тарихшы студенттер мен жас ғалымдардың халықаралық додасында Әміре Ақбатай “Қызылоба -түркі әлемі” атты 16 минуттық деректі фильмімен 3-ші орынды қанжығасына байлап қайтты. Жас журналистердің жылда өтетін олимпиадасында да біздің сту- денттер білім-білігімен ерекшеленді. XV республикалық пән олимпиадасы биыл Сүлейман Демирель университетінде өтті. Елімізде журналистер даярлайтын 17 жоғары оқу орны қатысқан сайыста кафедрамыздың намысын қорғаған Айнұр Досан, Аснурия Абдула, Ұлан Ыдырыстың жұмысы “Ең үздік мультимедиа” аталымы бойынша марапатталды.
// Солтүстік Қазақстан.- 2023.- 8 сәуір.

